Αγαπητοί γονείς,

 Σχετικά με τα μέτρα πρόληψης κατά της μετάδοσης του κορονοϊού, σας ενημερώνουμε ότι:

1.Μαθητές κάτω των 12 ετών που δεν έχουν ιστορικό νόσησης τελευταίου εξαμήνου, υποβάλλονται υποχρεωτικά σε self test δυο φορές την εβδομάδα έως και 24 ώρες πριν, **κάθε Τρίτη και Παρασκευή**. Τα se1f test τα προμηθεύεστε από τα φαρμακεία δωρεάν και η διενέργειά τους γίνεται με ευθύνη σας.

2.Όταν το self test είναι αρνητικό δηλώνεται στην πλατφόρμα selftesting.gov και εκδίδεται εκτυπώνεται η σχολική κάρτα μαθητή/τριας την οποία επιδεικνύει ο μαθητής/τρια για την είσοδό του/της στο σχολείο.

3.Όταν το self test είναι θετικό, δηλώνεται πάλι στην πλατφόρμα selftesting.gov, αλλά επιβάλλεται εντός 24ώρου να διενεργηθεί rapid test για επιβεβαίωση ή όχι, του self test.

4.Τα επιβεβαιωμένα κρούσματα covid-19 μαθητή/τριας και εκπ/κού επιστρέφουν στο σχολείο μετά την παρέλευση 10 ημερών και την πάροδο τριών (3) εικοσιτετράωρων από την πλήρη υποχώρηση πυρετού.

5.Για την επάνοδο στο σχολείο δεν απαιτείται η διενέργεια νέου test, πέρα από τα προγραμματισμένα και δεν είναι απαραίτητη η προσκόμιση ιατρικής βεβαίωσης.

6.Στενές επαφές θεωρούνται όσες περιπτώσεις αναφέρονται στο άρθρο 3 της Κ.Υ.Α. ΔΙ α/Γ.Π. οικ. 55254 (ΦΕΚ 4187/τ.Β'/10-Ο9-202Ι).

7.Οι στενές επαφές θα πρέπει να συνεχίσουν τις δραστηριότητες τους και να μην τεθούν σε κατ' οίκον απομόνωση.

8.Οι ανεμβολίαστοι μαθητές/τριες ή άτομα χωρίς ιστορικό νόσησης τελευταίου εξαμήνου, υποβάλλονται επιπλέον των δύο (2) υποχρεωτικών συστηματικών ελέγχων ανά εβδομάδα (self test για μαθητές), σε εργαστηριακό έλεγχο (rapid test) που θα παρέχονται δωρεάν σε δημόσιους φορείς α/θμιας φροντίδας, δυο φορές στο διάστημα επτά (7) ημερών. Δεκτά γίνονται και rapid test από ιδιωτικά εργαστήρια με ιδία δαπάνη.

Μετά το πέρας 7ήμερης περιόδου συστηματικής εργαστηριακής παρακολούθησης εφόσον παραμένουν ασυμπτωματικοί και έχουν αρνητικά test επιστρέφουν στη διαδικασία τακτικού ελέγχου. (self test κάθε Τρίτη και Παρασκευή).

9.Να υπενθυμίσουμε και πάλι ότι υποχρεωτική είναι η σωστή χρήση προστατευτικής μάσκας, σε όλους τους χώρους του σχολείου. Κατανοούμε όλοι την δυσκολία που αντιμετωπίζουν από την χρήση της μάσκας οι μικροί μας μαθητές, αλλά για να συνεχίσουμε να λειτουργούμε «δια ζώσης» θα πρέπει να προστατευτούμε από τυχόν διασπορά του ιού, σε πιθανή εμφάνιση κρούσματος.

10.Τέλος, η εξυπηρέτησή σας στο σχολείο θα γίνεται κατά προτίμηση, αλλά όχι αποκλειστικά, κατόπιν προγραμματισμένου ραντεβού, τηρουμένων πάντα των μέτρων προστασίας με υποχρεωτική χρήση μάσκας και με τις απαιτούμενες αποστάσεις.

 Μπορείτε να αποστέλλετε οποιοδήποτε έγγραφο ή αίτημα μέσω ηλεκτρονικού ταχυδρομείου στην ηλεκτρονική μας διεύθυνση: 3dimpsach@sch.gr, ή να επικοινωνείτε τηλεφωνικά στα γνωστά τηλέφωνα:2228023644 @2228029017.